གྲོགས་པོས་ངག་རྒྱུན་འདྲི་ཡུལ་གྱི་རྒན་པོ་དེས་བཤད་པ་ལྟར་ན།སྤྱིར་ཉེ་གམ་གྱི་དགོན་པ་འདིར་དེང་སྐབས་ར་མགོ་དགོན་ཞེས་འབོད་མོད།དོན་ལ་ས་འདི་བོད་མདོ་ཁམས་སྒང་དྲུག་གི་ནང་ཚན་རབ་སྒང་རིང་མོའི་རི་རྒྱུད་ཡིན་པས་རབ་སྒང་དགོན་ཟེར་བ་ར་མགོ་རུ་འགྱུར་སོང་བ་ཡིན་ཚུལ་དང་།རབ་སྒང་ངམ་ནགས་ཕྲན་གྱི་གནས་འདི་ན་གླིང་རྗེ་གེ་སར་སྐྱེས་བུ་དོན་གྲུབ་ཀྱི་རྗེས་ཤུལ་བཞུགས་པ་རྣམས་ནི།ཉེ་བའི་དུས་ཤིག་ལ་མིང་གསལ་དུ་བཏགས་ཡོང་བ་ཞིག་གཞི་ནས་མིན་པར་མི་རབས་མང་པོའི་སྔོན་ནས་ངག་རྒྱུན་ཡོད་པར་མ་ཟད།ཡུལ་ཕྱོགས་ཀྱི་མི་རྣམས་ཀྱིས་རྗེས་ཤུལ་འདི་དག་ལ་དགའ་དད་མོས་གསུམ་ཡང་རྒྱ་ཆེན་པོ་ཡོད་པ་ཡིན།ལྷག་པར་གནས་འདི་ལ་དེང་སྐབས་མི་ཉག་ནགས་ཕྲན་ཞེས་འབོད་པ་ཡང་།གནའ་མི་ཚོས་བཤད་ན་སྔོན་གླིང་སེང་ཆེན་རྒྱལ་པོའི་ས་འདིར་མདའ་བཞི་བཙུགས་པས་ཉག་ཕྲན་ཞེས་ཐོགས་པ་ཡིན་ལ།རྗེས་སུ་མདའ་བཞིའི་རྗེས་ཤུལ་དུ་ནགས་ཕྲན་དྲང་མོ་བཞི་སྐྱེས་ཡོད་པ་སྒྲུང་དཔེ་རྙིང་བ་ཁ་ཤས་ན་མདའ་ཉག་ཕྲན་ལ།ནག་ཕྲན་ཞེས་བྲིས་པ་མཐོང་མྱོང་བ་ཡང་ཐ་སྙད་འདི་རིགས་ཀྱི་འགྱུར་བ་དང་འབྲེལ་བ་ཨེ་ཡོད་སྙམ།དངོས་སུ་དྲན་མཁན་ཡོད་ལ།ས་མིང་ཡང་རིམ་གྱིས་འགྱུར་ཏེ་ནགས་ཕྲན་ཞེས་འབོད་པ་ཡིན་ཞེས་བཤད་སྲོལ་ཡོད་པར་བཤད་པ་དང་།སལྷག་པར་གནས་འདི་ན་ཆེས་མངོན་གསལ་དོད་པོ་དང་ཡུན་རིང་གི་ངག་རྒྱུན་ཁུངས་བཙུན་ཅན།